Hierdie is 'n storie oor 'n snaakse soort boot wat nie op die water gebruik kan word nie, maar op land! Dit word 'n "klipboot" genoem, alhoewel dit nie van klip nie, maar van hout gemaak is.
Die boere in Amerika gebruik dit om klippe uit die lande te sleep - in Suid-Afrika sal ons dit 'n slee noem. Julle weet seker almal wat ek bedoel, maar as julle nie weet nie, sal ek julle vertel.
'n Klipboot word gemaak van twee balke wat met dwarsstukke aanmekaar gebout is. Daarop kom 'n bak van planke waarin die klippe gelaai word; dit word gewoonlik deur 'n perd getrek, of liewer gesleep.
Wel, eendag is Leslie en Donovan deur hulle Vader gestuur om die klippe uit 'n sekere stuk land te gaan sleep.
Die twee seuns het die werk geniet. Hulle het die boot vol gelaai en dan die klippe na 'n holte gesleep. Stadigaan het hulle die oorhand oor die werk begin kry, en hulle het geweet dat Vader baie bly sou wees as hulle klaar is.
Maar het het skoon vergeet van daardie klip. Hulle het eers weer daaroor gedink 'n paar dae later, toe Vader hulle taamlik suur aangekyk het.
Vader het gesien dat sy vermoede reg was, en hy het voortgegaan: "Daar is 'n teks in die Bybel wat sê dat 'n mens se sonde hom sal uitvind, en nou lyk dit vir my of sekere mense se sonde hulle uitgevind het."